title: Proposta għal REGOLAMENT TAL-KUNSILL li jemenda r-Regolament (UE) Nru 2015/104 fir-rigward ta' ċerti opportunitajiet tas-sajd

text:
                            IL-KUMMISSJONI
                            EWROPEA

                                                    Brussell, 20.5.2015
                                                    COM(2015) 212 final

                                                    2015/0108 (NLE)

                                        Proposta għal

                              REGOLAMENT TAL-KUNSILL

     li jemenda r-Regolament (UE) Nru 2015/104 fir-rigward ta' ċerti opportunitajiet tas-
                                          sajd

MT                                                                                MT
 ---pagebreak---                                MEMORANDUM TA’ SPJEGAZZJONI

     1.       IL-KUNTEST TAL-PROPOSTA
     Ir-Regolament tal-Kunsill (UE) Nru 2015/104 iffissa għall-2015 l-opportunitajiet ta' sajd għal
     ċerti stokkijiet tal-ħut u gruppi ta' stokkijiet tal-ħut, applikabbli fl-ilmijiet tal-Unjoni u, għal
     bastimenti tal-Unjoni, f'ċerti ilmijiet mhux tal-Unjoni. Normalment, dawn l-opportunitajiet
     tas-sajd jiġu emendati diversi drabi waqt il-perjodu li matulu jkunu fis-seħħ.

     2.       IR-RIŻULTATI     TAL-KONSULTAZZJONIJIET     MAL-PARTIJIET
              INTERESSATI U TAL-VALUTAZZJONIJIET TAL-IMPATT
     L-impożizzjoni ta’ limiti ta’ qbid għal tipi partikolari ta’ rkaptu tas-sajd u l-użu ta’ żona
     magħluqa ġiet diskussa b’mod estensiv mal-Istati Membri. L-Istati Membri ntalbu
     jidentifikaw sajd speċifiku għall-ispnott kif ukoll jidentifikaw kif dawn jistgħu jnaqqsu l-
     qabdiet ta’ spnott u titnaqqas il-mortalità fis-sajd rispettiv tagħhom.
     B’reazzjoni, FR u UK identifikaw firxa ta’ limiti ta’ qbid u l-effetti tagħhom fuq diversi
     mestieri attivi fis-sajd tal-ispnott.

     3.       ELEMENTI LEGALI TAL-PROPOSTA
     L-emendi proposti jiimmiraw li jimmodifikaw ir-Regolament (UE) Nru 104/2015 kif deskritt
     hawn taħt.
     F’Ġunju tal-2014, il-Kunsill Internazzjonali għall-Esplorazzjoni tal-Baħar (ICES) ħareġ parir
     xjentifiku dwar dan l-istokk, li ilu juri tnaqqis rapidu sa mill-2012. Barra minn hekk, il-
     Kumitat Xjentifiku, Tekniku u Ekonomiku għas-Sajd (STECF) kien tal-fehma li, b’mod
     ġenerali, il-miżuri nazzjonali attwali għall-protezzjoni tal-ispnott urew li mhumiex effettivi.
     L-ispnott huwa speċi li timmatura tard u tikber bil-mod. Bħalissa l-mortalità mis-sajd ta' dan
     l-istokk hija erba’ darbiet ogħla mil-livell li jista' jiżgura r-rendiment massimu sostenibbli
     (MSY). L-istokk tal-ispnott fil-Baħar Ċeltiku, il-Kanal Ingliż, il-Baħar Irlandiż u n-nofsinhar
     tal-Baħar tat-Tramuntana, (Id-diviżjonijiet tal-ICES IVb, c u VIIa, d-h) jibqa’ f’kundizzjoni
     kritika; Jeħtieġ jitnaqqsu kemm jista’ jkun il-qabdiet ta’ dan l-istokk biex jiġi mrawwem u
     protett kull reklutaġġ.
     Il-miżuri ta’ emerġenza bbażati fuq l-Artikolu 12 tar-Regolament (UE) Nru 1380/2013 tal-
     Parlament Ewropew u tal-Kunsill dwar il-Politika Komuni tas-Sajd diġà ġew adottati f’Jannar
     tal-2015 biex tkun implimentata protezzjoni urġenti għall-ġlejjeb. Dan ir-regolament jipprovdi
     protezzjoni temporanja; Il-Kummissjoni sostniet b'mod ċar li l-miżuri ta’ emerġenza huma l-
     ewwel mit-tliet partijiet tar-rispons ta' ġestjoni meħtieġ fl-2015 u li hija qed taħdem mal-Istati
     Membri biex dawn jiġu żviluppati aktar. L-ewwel emenda tar-Regolament (UE)
     Nru 104/2015 li jiffissa l-opportunitajiet tas-sajd diġà ġiet adottata biex tintroduċi l-limiti ta’
     qbid għas-sajjieda bil-qasba bħala passatemp, u dan jirrappreżenta t-tieni parti tar-reazzjoni ta'
     ġestjoni.
     Din il-proposta tirrapreżenta t-tielet parti tal-miżuri li ġew diskussi mal-Istati Membri
     b’interessi ta' sajd fl-istokk. Dawn huma l-introduzzjoni ta’ limiti ta’ kull xahar għall-qbid
     għall-mestieri partikolari u projbizzjoni li ssostni l-azzjonijiet ta’ konservazzjoni li diġà saru
     mill-Irlanda, billi l-leġiżlazzjoni nazzjonali Irlandiża tipprevjeni l-isfruttar kummerċjali tal-
     ispnott minn bastimenti Irlandiżi. L-introduzzjoni ta’ projbizzjoni komparabbli li tiġi estiża
     għall-bastimenti tas-sajd tal-UE kollha li huma attivi f’dan il-qasam tkun ta’ benefiċċju għall-
     istokk; jiġi evitat l-iżvilupp ta’ aktar sajd immirat kif ukoll l-ispostament f’dan il-qasam.
     Għalhekk qed tiġi proposta l-introduzzjoni ta' projbizzjoni fid-diviżjonijiet tal-ICES VIIa-c,

MT                                                    2                                                     MT
 ---pagebreak---      g,j-k, b’xi sajd permess fil-baħar territorjali tar-Renju Unit biex jakkomoda l-flotot żgħar. Is-
     sajd għandu jitnaqqas ukoll fid-diviżjonijiet tal-ICES IVb, c u VIId, e, f, h billi jiġu imposti
     limiti fuq il-qabdiet ta’ kull xahar.
     L-ispnott jinqabad f’firxa ta’ sajd inċidentali u immirat. Huwa maħsub li limitazzjoni tal-
     qabdiet primarjament se jkollha impatt fuq dak is-sajd li jimmira għall-ispnott, b'hekk is-
     sajjieda jkunu jistgħu jadattaw is-sajd tagħhom sabiex jitnaqqsu l-qabdiet. Il-limiti tal-qbid
     intgħażlu sabiex ikun permess li l-qabdiet inċidentali jinħattu l-art.

MT                                                  3                                                    MT
 ---pagebreak---                                                                          2015/0108 (NLE)

                                                         Proposta għal

                                          REGOLAMENT TAL-KUNSILL

         li jemenda r-Regolament (UE) Nru 2015/104 fir-rigward ta' ċerti opportunitajiet tas-
                                              sajd

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-
     Artikolu 43(3) tiegħu,
     Wara li kkunsidra l-proposta mill-Kummissjoni Ewropea,
     Billi:
     (1)      F’Ġunju tal-2014, il-Kunsill Internazzjonali għall-Esplorazzjoni tal-Baħar (ICES)
              ħareġ parir xjentifiku dwar l-istokk tal-ispnott fil-Grigal tal-Atlantiku, u kkonferma li
              dan l-istokk ilu juri tnaqqis rapidu sa mill-2012. Barra minn hekk, il-Kumitat
              Xjentifiku, Tekniku u Ekonomiku għas-Sajd (STECF) ivvaluta l-protezzjoni tal-
              ispnott bil-miżuri nazzjonali fis-seħħ u, b'mod ġenerali, kien tal-fehma li dawk il-
              miżuri mhumiex effettivi. L-ispnott huwa speċi li timmatura tard u tikber bil-mod.
              Bħalissa, il-mortalità mis-sajd tal-ispnott fil-Grigal tal-Atlantiku hija erba’ darbiet
              ogħla mil-livell li jista' jiżgura r-rendiment massimu sostenibbli (MSY).
     (2)      Bir-Regolament ta’ Implimentazzjoni (UE) 2015/1111, ibbażat fuq l-Artikolu 12 tar-
              Regolament (UE) No. 1380/2013 tal-Parlament Ewropew u tal-Kunsill2 il-
              Kummissjoni adottat miżuri urġenti sabiex titnaqqas il-mortalità mis-sajd ikkawżata
              minn bastimenti li jistadu għall-ħut pelaġiku li jimmiraw għall-ġlejjeb riproduttivi tal-
              ispnott.
     (3)      Ir-Regolament tal-Kunsill (UE) Nru 2015/1043 ġie emendat bir-Regolament tal-
              Kunsill (UE) Nru 2015/5234, bil-għan li jitnaqqas l-impatt tas-sajd rikreattiv fuq il-
              mortalità mis-sajd.
     (4)      Jeħtieġ li jkun hemm iżjed tnaqqis u għalhekk, il-qabdiet tas-sajd immirat għandhom
              jitnaqqsu bl-impożizzjoni kull xahar ta’ limiti ta’ qbid fid-diviżjonijiet tal-ICES IVb u
              IVc, kif ukoll VIId, VIIe, VIIf u VIIh. Il-limiti tal-qbid ta' kull xahar għandhom

     1
              Ir-Regolament ta' Implimentazzjoni tal-Kummissjoni (UE) 2015/111 tas-26 ta' Jannar 2015 li
              jistabbilixxi miżuri sabiex tittaffa t-theddida serja għall-konservazzjoni tal-istokk tal-ispnott
              (Dicentrarchus labrax) fil-Baħar Ċeltiku, fil-Kanal Ingliż, fil-Baħar Irlandiż u fin-nofsinhar tal-Baħar
              tat-Tramuntana (ĠU L 20, 27.1.2015, p. 31).
     2
              Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013
              dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE)
              Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-
              Deċiżjoni tal-Kunsill 2004/585/KE (ĠU L 354, 28.12.2013, p. 22).
     3
              Ir-Regolament tal-Kunsill (UE) 2015/104 tad-19 ta' Jannar 2015 li jiffissa għall-2015 l-opportunitajiet
              tas-sajd għal ċerti stokkijiet ta' ħut u gruppi ta' stokkijiet ta' ħut, applikabbli fl-ilmijiet tal-Unjoni u, għal
              bastimenti tal-Unjoni, f'ċerti ilmijiet mhux tal-Unjoni, li jemenda r-Regolament (UE) Nru 43/2014 u li
              jħassar ir-Regolament (UE) Nru 779/2014 (ĠU L 22, 28.1.2015, p. 1).
     4
              Ir-Regolament tal-Kunsill (UE) Nru 2015/523 tal-25 ta’ Marzu 2015 li jemenda r-Regolamenti (UE)
              Nru 43/2014, u (UE) 2015/104 fir-rigward ta’ ċerti opportunitajiet tas-sajd (ĠU L 84, 28.3.2015, p. 1).

MT                                                               4                                                                 MT
 ---pagebreak---             japplikaw ukoll fil-baħar territorjali tar-Renju Unit fid-diviżjonijiet tal-ICES VIIa u
            VIIg. Din il-miżura għandha tippermetti li s-sajjieda jadattaw is-sajd attwali tagħhom
            sabiex jiġi evitat is-sajd tal-ispnott, filwaqt li jkunu jistgħu jżommu ċertu livell ta’
            qabdiet inċidentali.
     (5)    L-azzjonijiet ta' konservazzjoni li twettqu mill-Irlanda għandhom jinżammu u jiġu
            estiżi biex ikopru l-bastimenti tal-Unjoni kollha attivi fid-diviżjonijiet tal-ICES VIIb,
            VIIc, VIIj u VIIk. Dawn l-azzjonijiet għandhom japplikaw ukoll fid-diviżjonijiet tal-
            ICES VIIa u VIIg, minbarra l-ilmijiet fi ħdan 12-il mil nawtiku mil-linja bażi taħt is-
            sovranità tar-Renju Unit.
     (6)    Il-qabdiet ta’ spnott għandhom jiġu mmonitorjati fuq bażi ta’ kull xahar permezz ta’
            ġbir ta’ dejta mill-Istati Membri.
     (7)    Ir-Regolament (UE) Nru 2015/104 għandu jiġi emendat skont dan.
     (8)    Għal raġunijiet ta’ urġenza, dan ir-Regolament għandu jidħol fis-seħħ fil-jum ta' wara
            dak tal-pubblikazzjoni tiegħu.
     ADOTTAT DAN IR-REGOLAMENT:

                                                    Artikolu 1

     Fir-Regolament (UE) Nru 2015/104, jiddaħħal l-Artikolu 9 a li ġej:
                                                   "Artikolu 9 a

                                               Miżuri dwar l-ispnott
             1.      Il-bastimenti tal-Unjoni għandhom ikunu pprojbiti milli jistadu, iżommu
                     abbord, jittrażbordaw, jittrasportaw jew iħottu l-art kwantitajiet ta' spnott li
                     jaqbżu l-limiti stipulati fil-paragrafu 2 li jinqabdu fiż-żoni li ġejjin:
                     (a)     Id-diviżjonijiet tal-ICES IVb, IVc, VIId, VIIe VIIf u VIIh;
                     (b)    l-ilmijiet fi ħdan 12-il mil nawtiku mil-linja bażi taħt is-sovranità tar-
                     Renju Unit fid-diviżjonijiet tal-ICES VIIa u VIIg.
             2.      Għall-finijiet tal-paragrafu 1, għandhom japplikaw il-limiti ta' qbid li ġejjin:

                              Tip ta’ rkaptu                       Il-qabda massima ta’ spnott permessa
                                                                     għal kull bastiment għal kull xahar
                                                                              kalendarju (f’kg)

               OTM jew PTM, xbieki tat-tkarkir jew                                1 500
                   xbieki tat-tkarkir pelaġiku

               OTB, kull tip ta' xbieki tat-tkarkir tal-                          1 500
              qiegħ inklużi tartaruni Daniżi u Skoċċizi

                  Il-GN kollha, kull għeżul tal-mitlaq u                          1 000
                      parit tas-sajd bix-xbieki fissi

               Kull LL, is-sajd kollu bil-konzijiet jew                           1 000
                         bix-xlief u l-bastun

MT                                                      5                                                  MT
 ---pagebreak---                         tartaruni tal-borża                                3 000

             3.   Għal bastimenti tal-Unjoni li jużaw aktar minn irkaptu wieħed fl-istess xahar
                  kalendarju, għal kull irkaptu għandu japplika l-inqas limitu tal-qbid stabbilit
                  fil-paragrafu 2.
             4.   Il-limiti tal-qbid stabbiliti fil-paragrafu 2 ma għandhomx ikunu trasferibbli
                  minn xahar għal ieħor u bejn il-bastimenti.
             5.   Għandu jkun ipprojbit li bastimenti tal-Unjoni jżommu abbord, jittrasbordaw,
                  jittrasferixxu jew iħottu l-art l-ispnott maqbud fid-diviżjonijiet tal-ICES VIIb,
                  VIIc, VIIj u VIIk, kif ukoll fl-ilmijiet tad-diviżjonijiet tal-ICES VIIa u VIIg li
                  jinsabu 'l barra minn 12-il mil nawtiku mil-linja bażi taħt is-sovranità tar-
                  Renju Unit.
             6.   l-Istati Membri għandhom jirrappurtaw lill-Kummissjoni l-qabdiet tal-ispnott
                  għal kull bastiment u jindikaw it-tip ta’ rkaptu li jkun intuża sa mhux aktar tard
                  minn 14-il jum wara t-tmiem ta’ kull xahar.

                                              Artikolu 2
     Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal
     Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell,

                                                Għall-Kunsill
                                                Il-President

MT                                                6                                                    MT


|

52010PC0123

Proposta għal regolament tal-Kunsill li jemenda r-Regolament (KE) Nru 1487/2005 li jimponi dazju definittiv anti-dumping u li jiġbor b'mod definittiv id-dazju provviżorju impost fuq ċerti importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina  /* KUMM/2010/0123 finali - NLE 2010/0069 */

	[pic] | IL-KUMMISSJONI EWROPEA |Brussel 31.3.2010KUMM(2010)123 finali2010/0069 (NLE)Proposta għalREGOLAMENT TAL-KUNSILLli jemenda r-Regolament (KE) Nru 1487/2005 li jimponi dazju definittiv anti-dumping u li jiġbor b'mod definittiv id-dazju provviżorju impost fuq ċerti importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-ĊinaMEMORANDUM TA’ SPJEGAZZJONI1) IL-KUNTEST TAL-PROPOSTA |110 | Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ("ir-Regolament bażiku") fil-proċediment li jikkonċerna l-importazzjonijiet ta' tessuti lesti magħmulin minn filamenti tal-polyester li joriġinaw mir-Repubblika Popolari taċ-Ċina. |120 | Kuntest ġenerali Din il-proposta hija magħmula fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet skont ir-rekwiżiti sostantivi u proċedurali stabbiliti fir-Regolament bażiku. |139 | Dispożizzjonijiet eżistenti fil-qasam tal-proposta. Ir-Regolament tal-Kunsill (KE) Nru 1487/2005 jimponi dazju anti-dumping definittiv u li jiġbor b'mod definittiv id-dazju proviżorju impost fuq importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina. |141 | Konsistenza ma’ politiki u għanijiet oħra tal-Unjoni Mhux applikabbli. |2) KONSULTAZZJONI MAL-PARTIJIET INTERESSATI U STIMA TAL-IMPATT |Konsultazzjoni mal-partijiet interessati |219 | L-applikanti u l-industrija tal-Unjoni ġew infurmati bis-sejbiet tal-eżami u kellhom l-opportunità li jibagħtu l-kummenti tagħhom b'konformità mad-dispożizzjonijiet tar-Regolament bażiku. |Ġbir u użu ta' għarfien espert |229 | Ma kienx hemm l-ebda bżonn għarfien espert estern. |230 | Stima tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima tal-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |3) L-ELEMENTI ġURIDIċI TAL-PROPOSTA |305 | Taqsira tal-azzjoni proposta Skont ir-Regolament (KE) Nru 1487/2005 (ĠU L 240, 16.9.2005, p. 1.), il-Kunsill impona dazju anti-dumping definittiv fuq l-importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina. Minħabba li hemm numru kbir ta’ produtturi esportaturi tal-prodott ikkonċernat fir-Repubblika Popolari taċ-Ċina, l-investigazzjoni li wasslet għall-impożizzjoni tal-miżuri saret billi ttieħdu l-kampjuni. L-Artikolu 2 tar-Regolament tal-Kunsill (KE) Nru 1487/2005 jagħti l-possibbiltà li l-produtturi esportaturi Ċiniżi li jissodisfaw ċerti kriterji jingħataw l-istess trattament li ngħataw il-kumpaniji li kkooperaw mhux inklużi fil-kampjun ("trattament ta’ produttur esportatur ġdid' jew "NEPT"). Grupp ta' kumpaniji magħmula minn żewġ kumpaniji involuti fil-produzzjoni u l-bejgħ tal-prodott ikkonċernat talbu trattament ta' produttur esportatur ġdid u l-pretensjonijiet tagħhom ġew eżaminati. Għalhekk huwa propost li l-Kunsill jadotta l-proposta mehmuża għal Regolament, li jistabbilixxi l-ismijiet u r-rati tad-dazji tal-kumpaniji li jingħatalhom trattament ta' produttur esportatur ġdid. Ir-Regolament għandu jiġi ppubblikat f’Il-Ġurnal Uffiċjali tal-Unjoni Ewropea. |310 | Bażi ġuridika Ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ("ir-Regolament bażiku"). Ir-Regolament tal-Kunsill (KE) Nru 1487/2005 jimponi dazju anti-dumping definittiv u li jiġbor b'mod definittiv id-dazju provviżorju impost fuq importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina. |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Unjoni Ewropea (UE). Il-prinċipju tas-sussidjarjetà għaldaqstant ma jgħoddx. |Il-prinċipju tal-proporzjonalità Il-proposta hija konformi mal-prinċipju ta' proporzjonalità għar-raġunijiet li ġejjin: |331 | Ir-Regolament tal-Kunsill (KE) Nru 1487/2005 li jimponi dazju anti-dumping definittiv u li jiġbor b'mod definittiv id-dazju provviżorju impost fuq importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina ma joffri l-ebda ambitu għal deċiżjoni nazzjonali. |332 | L-indikazzjoni ta’ kif il-piż finanzjarju u amministrattiv li jaqa’ fuq l-UE, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mminimizzat u proporzjonat mal-għan tal-proposta, ma tapplikax. |Għażla ta’ strumenti |341 | Strumenti proposti: Regolament. |342 | Mezzi oħra ma jkunux adegwati għar-raġuni li ġejja: Ir-Regolament bażiku msemmi hawn fuq ma jipprevedix alternattivi oħra. |4) IMPLIKAZZJONIJIET BAġITARJI |409 | Il-proposta ma għandha l-ebda implikazzjoni għall-baġit tal-UE. |2010/0069 (NLE)Proposta għalREGOLAMENT TAL-KUNSILLli jemenda r-Regolament (KE) Nru 1487/2005 li jimponi dazju definittiv anti-dumping u li jiġbor b'mod definittiv id-dazju provviżorju impost fuq ċerti importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-ĊinaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1], li jħassar ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[2] ("ir-Regolament bażiku") u b’mod partikolari l-Artikolu 9 tiegħu,Wara li kkunsidra l-Artikolu 2 tar-Regolament tal-Kunsill (KE) Nru 1487/2005[3] tat-12 ta’ Settembru 2005 li jimponi dazju anti-dumping definittiv fuq importazzjonijiet ta' ċerti tessuti lesti magħmulin minn filamenti tal-polyester li joriġinaw fir-Repubblika Popolari taċ-Ċina,Wara li kkunsidra l-proposta mressqa mill-Kummissjoni Ewropea wara konsultazzjoni mal-Kumitat Konsultattiv,Billi:1.  IL-MIŻURI FIS-SEĦĦ2.  Bis-saħħa tar-Regolament (KE) Nru 1487/2005, il-Kunsill impona dazju anti-dumping fuq l-importazzjonijiet ġewwa l-Unjoni Ewropea ta' tessuti minsuġa minn ħajt sintetiku mibrum li fihom piż ta’ 85 % jew aktar ta’ filament ta’ polyester tessili u/jew mhux tessili, miżbugħa (inklużi miżbugħa bajda) jew stampati, li joriġinaw mir-Repubblika Popolari taċ-Ċina, li bħalissa jaqgħu taħt il-kodiċi NM ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10, u ex 5407 69 90 (il-prodott ikkonċernat).3.  Billi kien hemm numru kbir ta’ partijiet li kkooperaw, intgħażel kampjun ta’ produtturi esportaturi Ċiniżi waqt l-investigazzjoni li wasslet għall-impożizzjoni tal-miżuri.4.  Il-kumpaniji fil-kampjun ġew attribwiti rati individwali tad-dazju li ġew stabbiliti waqt l-investigazzjoni. Dawk il-kumpaniji li kkooperaw imma li ma kinux fil-kampjuni li ngħataw trattament ta' ekonomija tas-suq ("MET"), b’konformità mad-dispożizzjonijiet tal-Artikolu 2(7)(c) tar-Regolament (KE) Nru 384/96, ġew attribwiti d-dazju medju differenzjat ta’ 14,1 % li ġie stabbilit għall-kumpaniji fil-kampjun li ngħataw MET. Il-kumpaniji li kkooperaw li ma ttiħdux fil-kampjun u li ngħataw trattament individwali ("IT"), skont id-dispożizzjonijiet tal-Artikolu 9(5) tal-istess Regolament, irċevew id-dazju medju differenzjat ta’ 37,1 % li ġie stabbilit għall-kumpaniji fil-kampjun li ngħataw l-IT. Rata ta' dazju komuni għall-pajjiż kollu ta' 56,2 % ġiet imposta fuq il-kumpaniji l-oħra kollha.5.  Wara investigazzjoni mill-ġdid għall-antiassorbiment skont l-Artikolu 12 tar-Regolament (KE) Nru 384/96, il-Kunsill, skont ir-Regolament (KE) Nru 1087/2007[4] żied id-dazju mal-pajjiż kollu għal 74,8 %. Hekk ukoll, il-produtturi esportaturi Ċiniżi b'rati ta' dazju individwali li ma kkooperawx fl-investigazzjoni mill-ġdid ġew attribwiti dazji ogħal tal-anti-dumping b'konformità mad-dispożizzjonijiet tal-Artikolu 12(3) tar-Regolament (KE) Nru 384/96.6.  L-Artikolu 2 tar-Regolament (KE) Nru 1487/2005 jagħti l-possibilità lill-produtturi esportaturi Ċiniżi li jissodisfaw l-erba' kriterji stipulati fl-istess Artikolu li jingħataw l-istess trattament bħal dak imsemmi fil-premessa (3) hawn fuq għall-kumpaniji li kkooperaw mhux inklużi fil-kampjun ("Trattament ta’ Produttur Esportatur Ġdid" jew "NEPT").7.  IT-TALBA TAL-PRODUTTURI ESPORTATURI L-ĠODDA8.  Grupp ta' kumpaniji magħmul minn żewġ kumpaniji relatati, jiġifieri AlbaChiara Printing and Dyeing (Jiaxing) Co. Ltd, u Jiaxing E. Boselli Textile Trading Co. Ltd. ("l-applikant"), talab li jingħata NEPT.9.  Sar eżami biex jiġi stabbilit jekk l-applikant jissodisfax il-kriterji biex jingħata NEPT kif stipulat fl-Artikolu 2 tar-Regolament tal-Kunsill (KE) Nru 1487/2005, billi ġie vverifikat li:10.  ma esportax l-prodott ikkonċernat lejn l-Unjoni Ewropea waqt il-perjodu tal-investigazzjoni li l-miżuri ġew ibbażati fuqu (mill-1 ta’ April 2003 sal-31 ta’ Marzu 2004) (l-ewwel kriterju),11.  mhux relatat mal-ebda wieħed mill-esportaturi jew produtturi fir-Repubblika Popolari taċ-Ċina li huma suġġetti għall-miżuri anti-dumping imposti minn dak ir-Regolament (it-tieni kriterju),12.  esporta effetivament il-prodott ikkonċernat lejn l-Unjoni Ewropea wara l-perjodu tal-investigazzjoni li fuqu huma bbażati l-miżuri, jew għandu obbligu kuntrattwali irrevokabbli li jesporta kwantità sinifikanti tal-prodott ikkonċernat lejn l-Unjoni Ewropea (it-tielet kriterju),13.  jopera skont kundizzjonijiet ta' ekonomija tas-suq kif definiti fl-Artikolu 2(7)(c) tar-Regolament bażiku, jew alternattivament li jissodisfa r-rekwiżiti biex ikollu dazju individwali skont l-Artikolu 9(5) tar-Regolament bażiku (ir-raba’ kriterju).14.  Intbagħtu kwestjonarji lill-applikant li ntalab jipprovdi evidenza sabiex juri li ssodisfa il-kriterji (1) sa (3) imsemmija hawn fuq.15.  Peress li r-raba' kriterju jimplika li l-applikanti jibagħtu talba għal MET u/jew IT, il-Kummissjoni bagħtet formoli ta' rikjesta għal MET u IT lill-applikant. L-applikant talab għal MET skont l-Artikolu 2(7) tar-Regolament bażiku.16.  Fil-qosor, u għal faċilità ta’ referenza biss, il-kriterji tal-MET huma elenkati f’forma mqassra hawn taħt:17.  Id-deċiżjonijiet u l-ispejjeż kummerċjali jsiru b’reazzjoni għas-sinjali tas-suq u mingħajr interferenza sinifikanti min-naħa tal-Istat; u l-ispejjeż ewlenin jirriflettu sostanzjalment il-valuri tas-suq.18.  Id-ditti għandhom ġabra waħda ċara ta’ reġistri bażiċi tal-kontabilità li jiġu vverifikati indipendentement skont l-istandards internazzjonali tal-kontabilità[5] u jiġu applikati għall-finijiet kollha.19.  Ma hemm l-ebda tagħwiġ sinifikanti li ntiret mis-sistema preċedenti li ma kinitx ibbażata fuq ekonomija tas-suq.20.  Il-liġijiet tal-falliment u tal-proprjetà jiggarantixxu ċ-ċertezza u l-istabilità ġuridika.21.  Il-konverżjonijiet tar-rati tal-kambju jitwettqu skont ir-rati tas-suq.22.  Il-produtturi esportaturi li jissodisfaw il-kriterji msemmija fil-premessa (7) hawn fuq, skont l-Artikolu 2 tar-Regolament tal-Kunsill (KE) Nru 1487/2005, jingħataw jew ir-rata tad-dazju ta’ 14,1 % li tapplika għall-kumpaniji li ngħataw l-MET b’konformità mal-Artikolu 2(7)(c) tar-Regolament (KE) Nru 384/96, jew ir-rata tad-dazju medju differenzjat ta’ 37,1 % applikabbli għall-kumpaniji li ngħataw IT b’konformità mal-Artikolu 9(5) tal-istess Regolament.23.  Il-Kummissjoni Ewropea fittxet u vverifikat it-tagħrif kollu li qieset li kien meħtieġ biex jiġi ddeterminat li l-erba’ kriterji stipulati fl-Artikolu 2 tar-Regolament (KE) Nru 1487/2005 kienu sodisfatti. Iż-żjarat ta’ verifika twettqu fl-istabbilimenti tal-kumpaniji li ġejjin:24.  AlbaChiara Printing and Dyeing (Jiaxing) Co. Ltd, Jiaxing,25.  Jiaxing E. Boselli Textile Trading Co. Ltd., Jiaxing.26.  IS-SEJBIET27.  L-applikant ipprovda biżżejjed evidenza biex jipprova li ssodisfa l-erba' kriterji msemmija fil-premessa (7) hawn fuq. L-applikant seta' fil-fatt juri li i) ma kienx esporta il-prodott ikkonċernat lejn l-Unjoni Ewropea matul il-perjodu mill-1 ta’ April 2003 sal-31 ta’ Marzu 2004, ii) mhux konness mal-ebda wieħed mill-esportaturi jew produtturi fir-Repubblika Popolari taċ-Ċina li huma soġġetti għall-miżuri anti-dumping imposti mir-Regolament (KE) Nru 1487/2005, iii) kien effettivament esporta kwantità sinifikanti tal-prodott ikkonċernat lejn l-Unjoni Ewropea mis-sena 2008, iv) issodisfa r-rekwiżiti kollha għal MET u għalhekk jista' jingħata dazju individwali skont l-Artikolu 2(7)(c) tar-Regolament bażiku. Għalhekk, l-applikant seta’ ngħata r-rata tad-dazju medju differenzjat għall-kumpaniji li ngħataw MET applikabbli għall-kumpaniji li kkooperaw mhux inklużi fil-kampjun (jiġifieri 14,1 %) skont l-Artikolu 2 tar-Regolament (KE) Nru 1487/2005, u jiżdiedu mal-lista ta’ produtturi esportaturi tal-Artikolu 1(2) ta’ dak ir-Regolament.28.  IL-MODIFIKA TAL-LISTA TA’ KUMPANIJI LI JGAWDU MINN RATI INDIVIDWALI TAD-DAZJU29.  Wara li ġew ikkunsidrati s-sejbiet tal-investigazzjoni kif indikati fil-premessa (13) hawn fuq, ġie konkluż li l-kumpaniji AlbaChiara Printing and Dyeing (Jiaxing) Co. Ltd, u Jiaxing E. Boselli Textile Trading Co. Ltd. għandhom jiżdiedu mal-lista ta' kumpaniji individwali msemmija fl-Artikolu 1(2) tar-Regolament tal-Kunsill (KE) Nru 1487/2005 b'rata tad-dazju ta' 14,1 %.30.  L-applikant u l-industrija tal-Unjoni ġew informati bis-sejbiet tal-investigazzjoni u kellhom l-opportunità li jibagħtu l-kummenti tagħhom. Ma ngħata l-ebda tagħrif addizzjonali li seta' jwassal għal kwalunkwe konklużjonijiet differenti għall-appliakant,ADOTTA DAN IR-REGOLAMENT:Artikolu 1L-Artikolu 1(2) tar-Regolament tal-Kunsill (KE) Nru 1487/2005 għandu jiġi emendat billi jiżdiedu l-kumpaniji li ġejjin fit-tabella tal-kumpaniji b'rati ta' dazju individwali:Kumpanija | Dazju anti- dumping definittiv | Kodiċi addizzjonali TARIC |AlbaChiara Printing and Dyeing (Jiaxing) Co. Ltd | 14,1% | A617 |Jiaxing E. Boselli Textile Trading Co. Ltd. | 14,1% | A617 |Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell,Għall-KunsillIl-President [1] ĠU L 343, 22.12.2009, p.51.[2] ĠU L 56, 6.3.1996, p.1.[3] ĠU L 240, 16.9.2005, p. 1.[4] ĠU L 246, 21.9.2007, p.1.[5] L-istandards internazzjonali tal-kontabilità jirreferu għall-istandards internazzjonali tal-kontabilità ewlenin kollha li huma rikonoxxuti, inklużi US GAAP u x-xogħol tal-International Accounting Standard Committee Foundation ("IASCF") użati mill-International Accounting Standards Board ("IASB"), li jkopri l-International Accounting Standard Board Framework ("IASBF"), l-International Accounting Standard ("IAS"), l-International Financial Reporting Standards ("IFRS") u l-International Financial Reporting Interpretations Committee publications ("IFRIC").


               IL-KUMMISSJONI EWROPEA
            Brussell, 29.9.2016
            COM(2016) 631 final
            2016/0308(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            dwar l-introduzzjoni ta’ miżuri kummerċjali awtonomi temporanji għall-Ukrajna li jissupplimentaw il-konċessjonijiet kummerċjali disponibbli taħt il-Ftehim ta’ Assoċjazzjoni

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet għall-proposta u l-objettivi tagħha

                  Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ukrajna, fuq in-naħa l-oħra, (minn hawn ’il quddiem imsejjaħ "il-Ftehim"), ġie ffirmat mill-Partijiet f'żewġ partijiet, f'Marzu u f'Ġunju 2014. Il-Ftehim ta’ Assoċjazzjoni ġie applikat proviżorjament f’xi partijiet mill-1 ta’ Novembru 2014. Iż-żona ta’ Kummerċ Ħieles Approfondita u Komprensiva (DCFTA) ġiet applikata proviżorjament mill-1 ta’ Jannar 2016.

                  Wieħed mill-għanijiet tal-Ftehim huwa li jistabbilixxi l-kundizzjonijiet għal relazzjonijiet ekonomiċi u kummerċjali aħjar li jwasslu għall-integrazzjoni gradwali tal-Ukrajna mas-Suq Intern tal-UE, inkluż billi titwaqqaf Żona ta’ Kummerċ Ħieles Approfondita u Komprensiva kif stipulat fit-Titolu IV (Kummerċ u Kwistjonijiet relatati mal-Kummerċ) tal-Ftehim u li tappoġġa l-isforzi tal-Ukrajna biex tlesti t-tranżizzjoni lejn ekonomija tas-suq li tiffunzjona permezz ta’, fost l-oħrajn, l-approssimazzjoni progressiva tal-leġiżlazzjoni tagħha ma’ dik tal-Unjoni.

                  Sabiex jiżdiedu l-flussi tal-kummerċ eżistenti li jikkonċernaw l-importazzjoni ta’ ċerti prodotti agrikoli mill-Ukrajna lejn l-Unjoni, u biex titrawwem il-kooperazzjoni kummerċjali u ekonomika bilaterali mal-Unjoni, huwa xieraq li jingħataw preferenzi kummerċjali awtonomi addizzjonali għall-Ukrajna.

                  Il-miżuri awtonomi l-ġodda għandhom jirrispettaw l-istess prinċipji bażiċi bħal dawk stabbiliti fil-Ftehim ta’ Assoċjazzjoni bejn l-UE u l-Ukrajna. B'mod partikolari, l-Artikolu 2 tal-Ftehim ta' Assoċjazzjoni mal-Ukrajna jipprevedi li r-rispett għall-prinċipji demokratiċi, id-drittijiet tal-bniedem u l-libertajiet fundamentali u r-rispett għall-prinċipju tal-istat tad-dritt jikkostitwixxu elementi essenzjali ta' dak il-Ftehim.

                  Il-miżuri ta' kummerċ awtonomi previsti skont dan ir-Regolament huma suġġetti għar-rispett ta’ dawn l-istess prinċipji mill-Ukrajna.

                  Japplikaw il-proċeduri normali tas-salvagwardja.

               •Konsistenza mad-dispożizzjonijiet eżistenti fil-qasam ta’ politika

                  Il-miżuri kummerċjali awtonomi l-ġodda jkunu konsistenti mal-implimentazzjoni tal-Ftehim ta’ Assoċjazzjoni bejn l-UE u l-Ukrajna u b’mod partikolari l-applikazzjoni proviżorja tat-Titolu IV tad-DCFTA mill-1 ta’ Jannar 2016.

                  Barra minn hekk, negozjati ta’ kummerċ ħieles reċenti konklużi mill-Unjoni Ewropea (b’mod partikolari mal-Kolombja u mal-Perù, u mal-Amerka Ċentrali, mal-Vjetnam u mal-Kanada) diġà taw aċċess illimitat ta’ eżenzjoni mid-dazju għal ċerti prodotti agrikoli koperti minn dan ir-Regolament.

               •Konsistenza mal-politiki l-oħra tal-Unjoni

                  L-Unjoni Ewropea s’issa appoġġat l-istabbilizzazzjoni politika u ekonomika tal-Ukrajna u l-konsolidazzjoni tar-riformi b’mod partikolari fl-oqsma tal-ġustizzja u l-ġlieda kontra l-korruzzjoni, it-tisħiħ tal-kapaċitajiet tal-amministrazzjoni pubblika, kif ukoll id-deċentralizzazzjoni. Pakkett ta' appoġġ estensiv ta’ EUR 12,8 biljun jinkludi l-Assistenza Makrofinanzjarja kif ukoll numru ta’ proġetti ta’ assistenza teknika u finanzjarja permezz ta’ Miżuri Speċifiċi, u l-assistenza pprovduta mill-BEI fost Istituzzjonijiet Finanzjarji Internazzjonali oħrajn għall-implimentazzjoni tad-DCFTA.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-bażi ġuridika għall-proposta hi l-Artikolu 207(2) tat-Trattat dwar il-Funzjonament tal-Unjoni Ewropea.

               Is-sussidjarjetà (għall-kompetenza mhux esklużiva)

               Il-politika kummerċjali komuni, f'konformità mal-Artikolu 3 TFUE, hija definita bħala kompetenza esklużiva tal-Unjoni. Għalhekk, il-prinċipju tas-sussidjarjetà ma japplikax.

               Proporzjonalità

               Din il-proposta hi meħtieġa sabiex tiġi implimentata l-politika kummerċjali komuni.

               Għażla tal-istrument

               Din il-proposta hija skont l-Artikolu 207(2) TFUE, li jipprevedi miżuri li jimplimentaw il-politika kummerċjali komuni. Ma jeżisti ebda strument ġuridiku ieħor li jista' jintuża sabiex jintlaħaq l-objettiv espress f'din il-proposta.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT.

               Evalwazzjonijiet ex post/kontrolli tal-idoneità tal-leġiżlazzjoni eżistenti

                  Mhux applikabbli.

               Konsultazzjonijiet mal-partijiet ikkonċernati

               Saru konsultazzjonijiet mal-partijiet ikkonċernati fil-kuntest tal-valutazzjoni tal-impatt dwar is-sostenibbiltà kkummissjonat mid-DĠ Kummerċ fl-2007, li kkontribwixxew għall-proċess ta’ negozjati tad-DCFTA. Barra minn hekk, il-miżura għandha tiġi adottata f’kodeċiżjoni. Għalhekk se titqiegħed taħt l-iskrutinju tal-Kunsill tal-UE u tal-Parlament Ewropew.

               Ġbir u użu tal-kompetenzi

                  Mhux applikabbli.

               Valutazzjoni tal-impatt

               Minħabba s-sitwazzjoni ekonomika diffiċli fl-Ukrajna, huwa importanti li r-Regolament jidħol fis-seħħ mill-aktar fis possibbli. Għalhekk ma saret l-ebda valutazzjoni tal-impatt għall-miżura kkonċernata. Madankollu, id-dispożizzjonijiet tal-kummerċ u dawk relatati mal-kummerċ tal-Ftehim kienu soġġetti għall-valutazzjoni tal-impatt fuq is-sostenibbiltà msemmija hawn fuq. Dan l-istudju kkonferma li l-implimentazzjoni ta’ dispożizzjonijiet tal-kummerċ u dawk relatati mal-kummerċ ikollhom impatt ekonomiku pożittiv kemm għall-UE kif ukoll għall-Ukrajna.

               Idoneità regolatorja u simplifikazzjoni

                  Il-miżura ma żżidx il-piż regolatorju tal-kumpaniji.

               Drittijiet fundamentali

                  Il-miżuri awtonomi l-ġodda għandhom jirrispettaw l-istess prinċipji bażiċi bħal dawk stabbiliti fil-Ftehim ta’ Assoċjazzjoni bejn l-UE u l-Ukrajna. B'mod partikolari, l-Artikolu 2 tal-Ftehim ta' Assoċjazzjoni mal-Ukrajna jipprevedi li r-rispett għall-prinċipji demokratiċi, id-drittijiet tal-bniedem u l-libertajiet fundamentali u r-rispett għall-prinċipju tal-istat tad-dritt jikkostitwixxu elementi essenzjali ta' dak il-Ftehim.

               3.IMPLIKAZZJONIJIET GĦALL-BAĠIT

                  L-Unjoni Ewropea se tara telf ta’ dħul doganali li jikkorrispondi għal inqas minn EUR 50 miljun fis-sena b’impatt limitat ħafna fuq ir-riżorsi proprji tal-UE. Il-valur tad-dazji mitlufa fuq l-importazzjoni ta’ prodotti industrijali se jammonta għal madwar 20 % tat-total.

               4.ELEMENTI OĦRAJN

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Rappurtar onlajn dwar l-użu tal-kwoti tariffarji relatati mal-agrikoltura huwa disponibbli permezz ta’ siti elettroniċi ddedikati tal-Kummissjoni Ewropea.

               •Dokumenti ta’ spjegazzjoni (għad-direttivi)

                  Mhux applikabbli.

               •Spjegazzjoni fid-dettall tad-dispożizzjonijiet speċifiċi tal-proposta

                  Minħabba s-sitwazzjoni ekonomika diffiċli u l-isforzi ta’ riforma ekonomika tal-Ukrajna, u biex jiġi appoġġat l-iżvilupp ta’ relazzjonijiet ekonomiċi eqreb mal-Unjoni Ewropea, il-miżura għandha l-għan li żżid il-flussi tal-kummerċ li jikkonċernaw l-importazzjoni ta’ ċerti prodotti agrikoli u li jingħataw konċessjonijiet fil-forma ta’ miżuri kummerċjali awtonomi fi prodotti industrijali selezzjonati skont l-aċċellerazzjoni tat-tneħħija tad-dazji doganali fuq il-kummerċ bejn l-Unjoni Ewropea u l-Ukrajna.

                  Il-miżuri kummerċjali awtonomi jingħataw f’forma ta’ kwoti ta’ tariffa żero għal ċerti prodotti agrikoli kif ukoll il-kwoti tar-rati tariffarji preferenzjali stabbiliti fil-Ftehim, u t-tneħħija parzjali jew sħiħa ta’ dazji fuq l-importazzjoni fuq għadd ta’ prodotti industrijali.

               2016/0308 (COD)

               Proposta għal

               REGOLAMENT TAL-PARLAMENT EWROPEW U TAL-KUNSILL

               dwar l-introduzzjoni ta’ miżuri kummerċjali awtonomi temporanji għall-Ukrajna li jissupplimentaw il-konċessjonijiet kummerċjali disponibbli taħt il-Ftehim ta’ Assoċjazzjoni

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207(2) tiegħu,

               Wara li kkunsidraw il-proposta mill-Kummissjoni Ewropea,

               Wara t-trażmissjoni tal-abbozz tal-att leġiżlattiv lill-parlamenti nazzjonali,

               Filwaqt li jaġixxu skont il-proċedura leġiżlattiva ordinarja,

               Billi:

               (1)Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom fuq naħa u l-Ukrajna, fuq in-naħa l-oħra
                  1
               , jikkostitwixxi l-bażi tar-relazzjoni bejn l-Unjoni u l-Ukrajna. It-Titolu IV dwar kwistjonijiet ta' kummerċ u dawk marbuta mal-kummerċ ilu japplika provviżorjament mill-1 ta’ Jannar 2016
                  2
               . Fil-preambolu tiegħu, il-Partijiet għall-Ftehim ta’ Assoċjazzjoni esprimew ix-xewqa tagħhom li jsaħħu u jwessgħu r-relazzjonijiet b’mod ambizzjuż u innovattiv;

               (2)Minħabba l-isforzi ta’ riforma ekonomika tal-Ukrajna, u biex jiġi appoġġat l-iżvilupp ta’ relazzjonijiet ekonomiċi eqreb mal-Unjoni Ewropea, huwa xieraq li jiżdiedu l-flussi tal-kummerċ li jikkonċernaw l-importazzjoni ta’ ċerti prodotti agrikoli u li jingħataw konċessjonijiet fil-forma ta’ miżuri kummerċjali awtonomi fi prodotti industrijali selezzjonati skont l-aċċellerazzjoni tat-tneħħija tad-dazji doganali fuq il-kummerċ bejn l-Unjoni Ewropea u l-Ukrajna.

               (3)Il-miżuri kummerċjali awtonomi jingħataw f’forma ta’ kwoti ta’ tariffa żero għall-prodotti elenkati fl-Annessi I u II, minbarra l-kwoti tar-rati tariffarji preferenzjali stabbiliti fil-Ftehim, u t-tneħħija parzjali jew sħiħa tad-dazji tal-importazzjoni fuq il-prodotti industrijali elenkati fl-Anness III;

               (4)Sabiex jiġi evitat kull riskju ta' frodi, il-jedd għall-ibbenefikar mill-kwoti ta’ tariffa żero addizzjonali għandu jkun kundizzjonali għall-konformità mill-Ukrajna mar-regoli rilevanti tal-oriġini tal-prodotti kkonċernati u l-proċeduri relatati magħhom kif ukoll l-involviment f’kooperazzjoni amministrattiva fil-qrib mal-Unjoni Ewropea kif ipprovdut fil-Ftehim;

               (5)L-Ukrajna għandha tastjeni milli tintroduċi dazji ġodda jew imposti li jkollhom effett ekwivalenti jew restrizzjonijiet kwantitattivi ġodda jew miżuri li jkollhom effett ekwivalenti jew milli żżid il-livelli eżistenti ta’ dazji jew imposti jew milli tintroduċi kull restrizzjoni oħra. Fil-każ ta’ nuqqas ta’ konformità ma’ kwalunkwe waħda minn dawn il-kundizzjonijiet, il-Kummissjoni Ewropea għandu jkollha s-setgħa li tissospendi temporanjament il-miżuri ta' kummerċ awtonomi kollha jew parti minnhom;

               (6)Huwa neċessarju li jiġi pprovdut għall-introduzzjoni mill-ġdid tad-dazji tat-Tariffa Doganali Komuni normali għall-importazzjonijiet ta’ kwalunkwe prodott li jikkawża, jew li jhedded li jikkawża, diffikultajiet serji għall-produtturi tal-Unjoni Ewropea ta’ prodotti simili jew li jkunu f'kompetizzjoni diretta, soġġetti għal investigazzjoni mill-Kummissjoni Ewropea;

               (7)Sabiex jiġu żgurati kundizzjonijiet uniformi għall-implimentazzjoni ta' dan ir-Regolament, għandhom jingħataw setgħat ta' implimentazzjoni lill-Kummissjoni sabiex tkun tista' tissospendi temporanjament l-arranġamenti preferenzjali stabbiliti b'dan ir-Regolament u tintroduċi miżuri korrettivi f'każijiet fejn is-suq tal-Unjoni jiġi affettwat minn dan ir-Regolament. Jinħtieġ li teżerċita dawn is-setgħat b'konformità mar-Regolament (UE) Nru 182/2011 tal-Parlament Ewropew u tal-Kunsill
                  3
               .

               (8)Il-kwoti tariffarji għandhom jiġu amministrati mill-Kummissjoni skont l-Artikoli 49 sa 54 tar-Regolament ta’ Implimentazzjoni tal-Kummissjoni (UE) Nru 2015/2447
                  4
               , bl-eċċezzjoni ta’ dawk għal prodotti agrikoli speċifiċi li għandhom ikunu amministrati mill-Kummissjoni skont l-Artikolu 184 tar-Regolament (UE) Nru 1308/2013 tal-Parlament Ewropew u tal-Kunsill
                  5
               .

               (9)L-Artikolu 2 tal-Ftehim ta' Assoċjazzjoni jipprevedi li r-rispett għall-prinċipji demokratiċi, id-drittijiet tal-bniedem u l-libertajiet fundamentali u r-rispett għall-prinċipju tal-istat tad-dritt jikkostitwixxu elementi essenzjali ta' dak il-Ftehim. Huwa xieraq li tiddaħħal il-possibbiltà li l-preferenzi jiġu temporanjament sospiżi f'każ ta' nuqqas ta' osservanza tal-prinċipji fundamentali tad-drittijiet tal-bniedem, id-demokrazija u l-istat tad-dritt mill-Ukrajna.

               (10)Minħabba s-sitwazzjoni ekonomika diffiċli fl-Ukrajna, huwa importanti li r-Regolament jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               ADOTTAW DAN IR-REGOLAMENT:

               Artikolu 1

               Arranġamenti preferenzjali u aċċess għall-kwoti tariffarji

               1.Il-prodotti elenkati fl-Annessi I u II għandhom jiġu aċċettati għall-importazzjoni fl-Unjoni Ewropea fil-limiti tal-kwoti tariffarji tal-Unjoni kif stabbilit f’dawk l-Annessi.

               2.Il-kwoti tariffarji għall-prodotti elenkati fl-Anness I għandhom ikunu amministrati mill-Kumissjoni b’konformità mal-Artikoli 49 sa 54 tar-Regolament ta’ Implimentazzjoni tal-Kummissjoni (UE) Nru 2015/2447 tal-24 ta’ Novembru 2015.

               3.Il-kwoti tariffarji għal prodotti agrikoli speċifiċi msemmija fl-Anness II għandhom jiġu amministrati mill-Kummissjoni skont ir-regoli stabbiliti skont l-Artikolu 184 tar- Regolament (UE) Nru 1308/2013.

               4.Id-dazji tad-dwana preferenzjali fuq l-importazzjoni ta’ ċerti prodotti industrijali li joriġinaw mill-Ukrajna se jiġu applikati skont l-Anness III.

               Artikolu 2

               Kundizzjonijiet għall-jedd għall-arranġamenti preferenzjali

               Il-jedd għall-ibbenefikar mill-kwoti tariffarji introdotti mill-Artikolu 1 għandu jkun soġġett għal:

               (a)il-konformità mar-regoli tal-oriġini tal-prodotti u l-proċeduri relatati magħhom kif previst fil-Ftehim ta’ Assoċjazzjoni, u b’mod partikolari fil-Protokoll I dwar id-definizzjoni tal-kunċett ta’ “prodotti oriġinarji” u metodi ta’ kooperazzjoni amministrattiva, u fil-Protokoll II dwar l-assistenza amministrattiva reċiproka f’materji doganali;

               (b)l-astensjoni mill-Ukrajna milli tintroduċi dazji ġodda jew imposti li jkollhom effett ekwivalenti u restrizzjonijiet kwantitattivi ġodda jew miżuri li jkollhom effett ekwivalenti għal importazzjonijiet li joriġinaw mill-Unjoni jew milli żżid il-livelli eżistenti ta’ dazji jew imposti jew milli tintroduċi kull restrizzjoni oħra mill-jum tad-dħul fis-seħħ ta’ dan ir-Regolament;

               (c)ir-rispett tal-prinċipji demokratiċi, id-drittijiet tal-bniedem u l-libertajiet fundamentali u r-rispett tal-prinċipju tal-istat tad-dritt previsti fl-Artikolu 2 tal-Ftehim ta' Assoċjazzjoni.

               Artikolu 3

               Sospensjoni temporanja

               Meta l-Kummissjoni ssib li jkun hemm biżżejjed evidenza ta' nuqqas ta' konformità mal-kundizzjonijiet stipulati fl-Artikolu 2 tista' tissospendi kompletament jew parzjalment l-arranġamenti preferenzjali pprovduti f'dan ir-Regolament, skont il-proċedura ta' eżaminazzjoni msemmija fl-Artikolu 5(2).

               Artikolu 4

               Klawżola ta’ salvagwardja

               1.Meta prodott li joriġina fl-Ukrajna huwa importat fuq termini li jikkawżaw, jew jheddu li jikkawżaw, diffikultajiet serji għal produttur tal-Komunità għal prodotti simili jew li jikkompetu direttament, id-dazji tat-Tariffa Doganali Komuni fuq prodott simili jistgħu jerġgħu jiġu introdotti f’kull ħin mill-Kunsill li jaġixxi b’maġġoranza kwalifikata fuq proposta mill-Kummissjoni.

               2.Fuq talba ta’ Stat Membru jew fuq inizjattiva tal-Kummissjoni, il-Kummissjoni għandha tieħu deċiżjoni formali biex tibda investigazzjoni fi ħdan perjodu ta’ żmien raġonevoli. Fejn il-Kummissjoni tiddeċiedi li tagħti bidu għal investigazzjoni, din għandha tippubblika avviż f’Il-Ġurnal Uffiċjali tal-Unjoni Ewropea li jħabbar l-investigazzjoni. L-avviż għandu jipprovdi taqsira tal-informazzjoni riċevuta u jiddikjara li kwalunkwe informazzjoni rilevanti għandha tintbagħat lill-Kummissjoni. Għandu jispeċifika l-perjodu, li m’għandux jaqbeż l-erba’ xhur mid-data tal-pubblikazzjoni tal-avviż, li fih il-partijiet interessati jistgħu jikkomunikaw l-opinjonijiet tagħhom bil-miktub.

               3.Il-Kummissjoni għandha tfittex l-informazzjoni kollha li tqis meħtieġa u tista' tivverifika l-informazzjoni li taslilha mal-Ukrajna u ma’ kull sors rilevanti ieħor. Tista' tiġi megħjuna mill-uffiċjali tal-Istati Membri li fit-territorju tagħhom tista' tintalab il-verifika, jekk dak l-Istat Membru jitlob dan.

               4.Meta tkun qed teżamina jekk hemmx diffikultajiet serji, il-Kummissjoni għandha tikkunsidra, inter alia, il-fatturi li ġejjin li jikkonċernaw produtturi Komunitarji fejn l-informazzjoni tkun disponibbli:

               –sehem mis-suq,

               –il-produzzjoni,

               –il-ħażniet,

               –il-kapaċità ta’ produzzjoni,

               –l-użu ta' kapaċità,

               –l-impjiegi,

               –l-importazzjonijiet,

               –il-prezzijiet.

               5.L-investigazzjoni għandha titlesta fi żmien sitt xhur wara l-pubblikazzjoni tal-avviż imsemmi fil-paragrafu 2. Il-Kummissjoni tista', f’każ ta’ ċirkostanzi eċċezzjonali, testendi dan il-perjodu skont il-proċedura msemmija fl-Artikolu 5.

               6.Il-Kummissjoni għandha tieħu deċiżjoni fi żmien tliet xhur, skont il-proċedura msemmija fl-Artikolu 5. Deċiżjoni simili għandha tidħol fis-seħħ fi żmien xahar mill-pubblikazzjoni tagħha.

               7.Fejn ċirkostanzi eċċezzjonali li jeħtieġu azzjoni immedjata jagħmluha impossibbli ssir investigazzjoni, il-Kummissjoni tista’, wara li tinforma lill-Kumitat, tieħu kwalunkwe miżura preventiva li hi strettament neċessarja.

               Artikolu 5

               Proċedura tal-kumitat

               1.Għall-implimentazzjoni tal-Artikolu 1(2) u tal-Artikolu 4 ta' dan ir-Regolament, il-Kummissjoni għandha tkun megħjuna mill-Kumitat tal-Kodiċi Doganali stabbilit permezz tal-Artikolu 248a tar-Regolament (KEE) Nru 2913/92. Il-Kumitat għandu jkun kumitat fis-sens tar-Regolament (UE) Nru 182/2011.

               2.Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.

               Artikolu 6

               Dħul fis-seħħ u applikazzjoni

               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

               Għandu japplika għal tliet snin.

               Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

               DIKJARAZZJONI FINANZJARJA LEĠIŻLATTIVA GĦALL-PROPOSTI LI GĦANDHOM IMPATT BAĠITARJU LIMITAT ESKLUSSIVAMENT GĦAN-NAĦA TAD-DĦUL

               1.ISEM TAL-PROPOSTA

               Proposta għal REGOLAMENT TAL-PARLAMENT EWROPEW U TAL-KUNSILL dwar l-introduzzjoni ta’ miżuri kummerċjali awtonomi temporanji għall-Ukrajna li jissupplimentaw il-konċessjonijiet kummerċjali disponibbli taħt il-Ftehim ta’ Assoċjazzjoni

               2.LINJI BAĠITARJI

               Il-Kapitolu u l-Artikolu: Il-Kapitolu 12, l-Artikolu 120 (Dazji doganali)

               L-ammont ibbaġitjat għas-sena 2016: EUR 18 465,30 miljun

               3.L-IMPATT FINANZJARJU

               Il-proposta ma għandha l-ebda implikazzjoni finanzjarja

               Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej:

               (f’miljuni ta’ EUR sa ċifra deċimali waħda)

                        Linja ta’ dħul
                           6

                        2016

                        2017

                        Artikolu 120

                        0

                        35,3

                        Is-sitwazzjoni wara l-azzjoni

                        Linja ta’ dħul

                        2016

                        2017

                        2018

                        2019

                        2020

                        Artikolu 120

                        18 465,30

                        18 430

                        18 430

                        18 430

               4.MIŻURI KONTRA L-FRODI

               Il-leġiżlazzjoni tal-UE dwar id-dwana hija mfassla biex tiżgura l-applikazzjoni tajba tal-miżuri kollha tal-UE dwar id-dwana, inklużi l-preferenzi tariffarji stabbiliti f'dan ir-Regolament, li jipprevedi wkoll l-applikazzjoni tad-dispożizzjonijiet neċessarji tal-Ftehim ta' Assoċjazzjoni bejn l-UE u l-Ukrajna u l-applikazzjoni tal-Protokoll I tiegħu dwar id-definizzjoni tal-kunċett ta' "prodotti oriġinarji" u l-metodi ta' kooperazzjoni amministrattiva u l-Annessi rispettivi tiegħu, u l-possibbiltà, wara konsultazzjonijiet, tal-irtirar temporanju tal-preferenzi tat-tariffi fil-każ ta' frodi u irregolaritajiet li jinvolvu trattament preferenzjali.

               5.KUMMENTI OĦRA

               Din l-istima hija bbażata fuq kalkoli interni.

                     (1)
                  ĠU L 161 29.5.2014, p. 3

                     (2)
                  Id-Deċiżjoni tal-Kunsill 2014/668/UE tat-23 ta' Ġunju 2014 (ĠU L 278, 20.9.2014, p. 1).

                     (3)
                  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).

                     (4)
                  Ir-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343 29.12.2015, p. 558).

                     (5)
                  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347.20.12.2013, p. 671)

                     (6)
                  F’dak li għandu x’jaqsam mar-riżorsi proprji tradizzjonali (dazji agrikoli, imposti fuq iz-zokkor, dazji doganali),l-ammonti indikati jridu jkunu ammonti netti, jiġifieri ammonti grossi wara t-tnaqqis ta’ 25 % tal-kostijiet tal-ġbir.

    ---documentbreak---

               IL-KUMMISSJONI EWROPEA
            Brussell, 29.9.2016
            COM(2016) 631 final
            ANNESSI
            ta'
            Proposta għal Regolament tal-Parlament Ewropew u l-Kunsill
            dwar l-introduzzjoni ta' miżuri kummerċjali awtonomi temporanji għall-Ukraina li jissupplimentaw il-konċessjonijiet kummerċjali disponibbli skont il-Ftehim ta' Assoċjazzjoni

               ANNESSI

               ANNESS I

               Minkejja r-regoli ta' interpretazzjoni tan-Nomenklatura Magħquda, il-kliem użat għad-deskrizzjoni tal-prodotti għandu jitqies biss bħala kliem ta' valur indikattiv, filwaqt li l-iskop tal-iskema preferenzjali jkun deċiż, fil-kuntest ta' dan l-Anness, permezz tal-kodiċijiet tan-NM kif ikunu jeżistu meta jiġi adottat dan ir-Regolament.

                        Nru tal-Ordni

                        Kodiċi NM

                        Deskrizzjoni tal-prodotti

                        Il-perjodu tal-kwota

                        Mid-dħul fis-seħħ ta’ dan ir-Regolament għal perjodu ta’ 36 xahar

                        Volum annwali tal-kwota

                        (il-piż nett f'tunnellati sakemm ma jkunx speċifikat mod ieħor)

                        09.6750

                        0409

                        Għasel naturali

                        3 000

                        09.6751

                        Ex 1103 19 20
                        1103 19 90
                        1103 20 90
                        1104 19 10
                        1104 19 50
                        1104 19 61
                        1104 19 69
                        ex 1104 29
                        1104 30

                        Barli mitħun
                        Xgħir u barli mitħun oħxon (groats) u pasti taċ-ċereali (minbarra l-qamħ, is-segala, il-ħafur, il-qamħirrum, ir-ross u l-barli)
                        Griebeb taċ-ċereali (minbarra l-qamħ, is-segala, il-ħafur, il-qamħirrum, ir-ross u l-barli)
                        Ħbub tal-qamħ imremblin jew imqattgħin irqaq
                        Ħbub tal-qamħirrum imremblin jew imqattgħin irqaq
                        Ħbub tal-barli mremblin
                        Ħbub tal-barli mqattgħin irqaq
                        Ħbub maħdumin (pereżempju mqaxxrin, imfarrkin f'biċċiet tondi, mfettin jew mitħunin oħxon), minbarra dawk tal-ħafur, tas-segala u tal-qamħirrum
                        Nibbieta taċ-ċereali, sħiħa, irrumblata, mqatta' rqiq jew mitħuna

                        7 800

                        09.6752

                        2002

                        Tadam ippreparat jew ippreservat mod ieħor milli bil-ħall jew bl-aċtu aċetiku

                        5 000

                        09.6753

                        2009 61 90

                        2009 69 11

                        2009 69 71 2009 69 79 2009 69 90

                        Meraq tal-għeneb (inkluż għeneb magħsur iżda qabel jeħmer), b'valur Brix mhux ogħla minn 30, ta' valur ma jaqbiżx it-18-il EUR kull 100 kg piż nett

                        Meraq tal-għeneb (inkluż għeneb magħsur iżda qabel jeħmer), ta’ valur Brix aktar minn 67, ta’ valur taħt it-22 € kull 100 kg piż nett

                        Meraq tal-għeneb (inkluż għeneb magħsur iżda qabel jeħmer), b’valur Brix ogħla minn 30 iżda taħt is-67, ta’ valur taħt it-18-il € kull 100 kg piż nett

                        500

                        09.6754

                        1004

                        Ħafur

                        4 000

               ANNESS II

               Kwoti tar-rata tariffarja għall-prodotti agrikoli speċifiċi msemmija fl-Artikolu 1(3)

               Minkejja r-regoli ta' interpretazzjoni tan-Nomenklatura Magħquda, il-kliem użat għad-deskrizzjoni tal-prodotti għandu jitqies biss bħala kliem ta' valur indikattiv, filwaqt li l-iskop tal-iskema preferenzjali jkun deċiż, fil-kuntest ta' dan l-Anness, permezz tal-kodiċijiet tan-NM kif ikunu jeżistu meta jiġi adottat dan ir-Regolament.

                        Prodott

                        Klassifikazzjoni tariffarja

                        Kwantità

                        Qamħ komuni, spelt u taħlita ta’ ċereali, dqiq, xgħir u barli mitħun oħxon, dqiq oħxon u griebeb

                        1001 99 00

                        1101 00 15, 1101 00 90

                        1102 90 90

                        1103 11 90 1103 20 60

                        100 000 tunnellata/sena

                        Qamħirrun, minbarra dak taż-żrigħ, dqiq, xgħir u barli mitħun oħxon, dqiq mitħun oxħon, griebeb u ħbub

                        1005 90 00

                        1102 20

                        1103 13

                        1103 20 40

                        1104 23

                        650 000 tunnellata/sena

                        Barli, minbarra dak taż-żrigħ, dqiq u griebeb

                        1003 90 00

                        1102 90 10

                        ex 1103 20 25

                        350 000 tunnellata/sena

               Anness III

               Tariffi preferenzjali applikati għall-prodotti speċifiċi msemmija fl-Artikolu 1(4)

               Minkejja r-regoli ta' interpretazzjoni tan-Nomenklatura Magħquda, il-kliem użat għad-deskrizzjoni tal-prodotti għandu jitqies biss bħala kliem ta' valur indikattiv, filwaqt li l-iskop tal-iskema preferenzjali jkun deċiż, fil-kuntest ta' dan l-Anness, permezz tal-kodiċijiet tan-NM kif ikunu jeżistu meta jiġi adottat dan ir-Regolament.

                        NM 2016

                        DESKRIZZJONI

                        Dazji Applikati

                        KAPITOLU 31 - FERTILIZZANTI

                        3102 10 10

                        Urea, f’soluzzjoni tal-ilma jew le li fiha iżjed minn 45 % tal-piż tal-prodott xott anidriku nitroġenu (minbarra dik f’forma ta’ griebeb jew forom simili, jew f’pakketti ta’ toqol gross ta’ mhux iżjed minn 10 kg)

                        3 %

                        3102 21 00

                        Sulfat tal-ammonju (minbarra dawk f’forma ta’ granuli jew forom simili, jew f’pakketti ta’ toqol gross ta’ mhux iżjed minn 10 kg)

                        0 %

                        3102 40 10

                        Taħlit ta’ nitrat tal-ammonju bil-karbonat tal-kalċju jew sustanzi inorganiċi oħra mhux fertilizzanti, b'kontenut ta' nitroġenu mhux iżjed minn 28 % bil-piż (minbarra dawk f’forma ta’ granuli jew forom simili, jew f’pakketti ta’ toqol gross ta’ mhux iżjed minn 10 kg)

                        0 %

                        3102 50 00

                        Nitrat tas-sodju (minbarra dawk f’forma ta’ granuli jew forom simili, jew f’pakketti ta’ toqol gross ta’ mhux iżjed minn 10 kg)

                        0 %

                        3105 20 10

                        Fertilizzanti minerali jew kimiċi li fihom in-nitroġenu, fosfru u potassju, b’kontenut ta’ nitroġenu aktar minn 10 % tal-piż tal-prodott xott anidriku (minbarra dawk f’forma ta’ pilloli jew simili jew f’pakketti ta’ piż gross li ma jaqbiżx 10 kg)

                        0 %

                        3105 51 00

                        Fertilizzanti minerali jew kimiċi li fihom in-nitrati u l-fosfati

                        0 %

                        KAPITOLU 32 - ESTRATTI GĦALL-IKKUNZAR JEW GĦAŻ-ŻBIGĦ; TANNINI U DERIVATTIVI TAGĦHOM; ŻEBGĦA, PIGMENTI U MATERJAL IEĦOR TAŻ-ŻBIGĦ; ŻEBGĦA U VERNIĊI; STOKK U GOMOM OĦRAJN; LINEK

                        320611 00

                        Pigmenti u preparazzjonijet ibbażati fuq dijossidu tat-titanju, li fihom 80 % jew aktar tal-piż dijossidu tat-titanju meqjus fuq il-materjal xott

                        0 %

                        KAPITOLU 64 - ILBIES GĦAR-RIĠLEJN, GETTI U BĦALHOM; BĊEJJEĊ GĦALL-OĠĠETTI MSEMMIJIN HAWN FUQ

                        6402 91 90

                        Ilbies għar-riġlejn li jkopri l-għaksa b’qigħan ta’ barra u uċuħ tal-lastiku jew tal-plastik:

                        0 %

                        6402 99 98

                        Żraben bil-pettijiet ta’ barra tal-lastiku jew tal-plastik u l-partijiet ta’ fuq tal-plastik, b’suletti interni ta’ tul ta’ 24 cm jew iktar, għan-nisa

                        0 %

                        6403 99 96

                        Ilbies għar-riġlejn tal-irġiel bil-pettijiet ta’ barra tal-lastiku, plastik jew ġilda artifiċjali u uċuh tal-ġilda (li ma jgħattux l-għaksa) b'suletti li fihom 24 cm jew iżjed (minbarra 6403.11.-00 sa 6403.40.00, 6403.99.11, 6403.99.36, 6403.99.50)

                        0 %

                        6403 99 98

                        Ilbies għar-riġlejn bil-pettijiet ta’ barra tal-lastiku, plastik jew ġilda komposta u uċuħ tal-ġilda, b’suletti interni ta’ tul ta’ 24 cm jew iktar, għan-nisa

                        0 %

                        KAPITOLU 74 - RAM U OĠĠETTI TIEGĦU

                        7407 21 10

                        Biċċiet u vireg, ta' ligi komuni tar-ram-żingu "ram isfar"

                        0 %

                        7408 11 00

                        Wajer ta' ram raffinat, b'dimensjoni massima ta' taqsima trasversali ta' iżjed minn 6 mm

                        0 %

                        KAPITOLU 76 - ALUMINJU U OĠĠETTI TIEGĦU

                        7601 10 00

                        Aluminju, mhux illigat, mhux maħdum

                        0 %

                        7601 20 20

                        Ligi tal-aluminju mhux maħdum fil-forma ta’ ċangaturi u billetti

                        0 %

                        7601 20 80

                        Ligi tal-aluminju mhux maħdum (minbarra folji u billetti)

                        0 %

                        7604 21 00

                        Profili vojta minn ġewwa ta’ ligi tal-aluminju

                        0 %

                        760429 90

                        Profili solidi, ta’ ligi tal-aluminju

                        0 %

                        7616 99 90

                        Oġġetti tal-aluminju, mhux fonduti

                        0 %

                        KAPITOLU 85 - MAKKINARJU U TAGĦMIR ELETTRIKU U PARTIJIET TAGĦHOM; STRUMENTI LI JIRREKORDJAW U STRUMENTI LI JIRRIPRODUĊU L-ĦOSS; STRUMENTI LI JIRREKORDJAW U STRUMENTI LI JIRRIPRODUĊU STAMPA U ĦOSS TELEVIŻIVI U PARTIJIET U AĊĊESSORJI TA’ DAWN L-OĠĠETTI

                        8525 80 99

                        Kameras tal-vidjoreġistrazzjoni għajr dawk li jistgħu biss jirreġistraw il-ħoss u l-immaġni meħuda bil-kamera tat-televiżjoni

                        0 %

                        8528 71 19

                        Tuners tal-vidjow (bl-eskl. ta’ assemblaġġi elettroniċi li jridu jiġu inkorporati f’magni awtomatiċi li jipproċessaw dejta u apparati b’tagħmir ibbażat fuq mikroproċessuri li fihom modem sabiex isir aċċess għall-Internet u b’funzjoni ta’ skambju interattiv ta’ informazzjoni li kapaċi jirċievu sinjali tat-televiżjoni "kaxex set-top b’funzjoni ta’ komunikazzjoni")

                        0 %

                        8528 71 99

                        Tagħmir ta’ riċezzjoni għat-televiżjoni, kemm jekk jinkorporaw riċevituri tax-xandir bir-radju jew apparat ta’ reġistrazzjoni tal-ħoss jew vidjo jew apparat ta’ riproduzzjoni kif ukoll jekk le, mhux iddisinjati biex jinkorporaw skrin jew display tal-vidjow (bl-eskl. ta’ tuners tal-vidjow, set-top boxes b’funzjoni ta’ komunikazzjoni)

                        0 %

                        8528 72 40

                        Apparati tas-servizz għat-televiżjoni, tal-kulur, bi skrin LCD

                        0 %


Avviż Legali Importanti

|

52006PC0438

Proposta għal regolament tal-Kunsill li temporanjament jirrevoka l-aċċess għall-preferenzi tariffarji ġeneralizzati lir-Repubblika tal-Belarus  /* KUMM/2006/0438 finali - ACC 2006/0149 */

	[pic] | KUMMISSJONI TAL-KOMUNITAJIET EWROPEJ |Brussel 4.8.2006KUMM(2006) 438 finali2006/0149 (ACC)Proposta għalREGOLAMENT TAL-KUNSILLli temporanjament jirrevoka l-aċċess għall-preferenzi tariffarji ġeneralizzati lir-Repubblika tal-Belarus(preżentata mill-Kummissjoni)MEMORANDUM TA’ SPJEGAZZJONI1. Is-sistema ta’ preferenzi ġeneralizzata tal-Komunità (il-“GSP”, generalised system of preferences) tipprovdi għat-tneħħijja totali jew parzjali ta’ l-arranġamenti preferenzjali għall-prodotti li joriġinaw f’pajjiż benefiċjarju taħt ċerti ċirkustanzi, inkluż minħabba ksur serju u sistematiku tal-prinċipji stabbiliti fil-konvenzjonijiet “tad-drittijiet ewlenija tal-bniedem u tal-ħaddiem” tan-Nazzjonijiet Uniti u l-Organizzazzjoni Internazzjonali tax-Xogħol (ILO).2. Ir-Repubblika tal-Belarus hija inkluża fil-lista ta’ pajjiżi benefiċjarji tal-GSP.3. Fi tmiem l-2003, fuq l-insistenza ta’ l-għaqdiet tal-ħaddiema internazzjonali, il-Kummissjoni ppubblikat id-deċiżjoni tagħha li tagħti bidu għal investigazzjoni ta’ ksur allegat ta’ libertà ta’ assoċjazzjoni u d-dritt għan-negozjar kollettiv fil-Belarus.4. Il-Kummissjoni investigat il-qafas istituzzjonali, l-istituzzjonijiet ewlenin, l-istruttura tas-sħubija soċjali u l-leġiżlazzjoni rilevanti tal-Belarus, qabblithom ma’ l-istandards internazzjonali u għamlet użu mill-konklużjonijiet u r-rakkomandazzjonijiet tal-Kumitat ta’ l-ILO dwar il-Libertà ta’ Assoċjazzjoni u l-Kumitat tagħha ta’ Esperti, kif ukoll ir-rapporti tan-NU. Ir-rakkomandazzjonijiet ta’ dawn iż-żewġ Kumitati ta’ l-ILO huma r-referenza ewlenija fuq l-interpretazzjoni tal-liġi internazzjonali tax-xogħol u r-regoli tal-korrelazzjoni bejn l-istandards nazzjonali u dawk internazzjonali. Ix-xhieda mogħtija mill-partijiet interessati nazzjonali primarji, u l-organizzazzjonijiet imsieħba tagħhom fil-livell internazzjonali kienet issupplimentata minn intervisti ma’ rappreżentanti ta’ organizzazzjonijiet tal-gvern u ta’ min iħaddem, kif ukoll l-aġenziji internazzjonali rilevanti kollha, NGOs u persunal tal-Kummissjoni Ewropea.5. Mill-investigazzjoni nstab li l-Belarus qieghed jimpedixxi d-dritt ta’ twaqqif ta’ organizzazzjonijiet tal-ħaddiema, id-dritt ta’ organizzazzjoni, id-dritt ta' għażla bejn organizzazzjoni tal-ħaddiema u oħra, u d-dritt ta' għarfien legali u ta' ffinanzjar barrani lil dawn l-organizzazzjonijiet. Il-Belarus qiegħed jippromwovi d-diskriminazzjoni kontra l-għaqda fil-ħaddiema u t-taħlil jew is-sospensjoni ta' l-għaqdiet tal-ħaddiema.6. Flimkien ma' l-investigazzjoni tal-Kummissjoni, l-ILO waqqfet “Kummissjoni ta’ Inkjesta” li, fir-rapport tagħha ta’ Lulju 2004, ifformulat tnax-il rakkomandazzjoni li l-Gvern tal-Belarus kien meħtieġ jikkonforma magħhom qabel Ġunju 2005, sabiex jirmedja l-applikazzjoni mhux sodisfaċenti tal-Konvenzjoni Nru 87 ta’ l-ILO dwar il-Libertà ta’ Assoċjazzjoni u l-Ħarsien tad-Dritt ta’ Organizzazzjoni, u l-Konvenzjoni Nru 98 dwar l-Applikazzjoni tal-Prinċipji tad-Dritt ta' Organizzazzjoni u ta' Negozjar Kollettiv.7. Konformi mal-proċedura stabbilita fir-regolament GSP, il-Kummissjoni ddeċidiet tiftaħ perjodu ta’ sitt xhur biex tissorvelja u tevalwa l-qagħda fil-Belarus u, hi u tagħmel hekk, ikkonċediet lill-Belarus aktar ħin biex jagħti l-impenn tiegħu li jieħu l-miżuri meħtieġa biex jikkonforma mal-Prinċipji u d-Drittijiet Fondamentali fuq ix-Xogħol, kif hemm fit-tnax-il rakkomandazzjoni fir-rapport ta’ Lulju 2004 tal-Kummissjoni ta’ Inkjesta ta’ l-ILO.8. Il-Belarus m’għamilx l-impenn mitlub fi żmien dan il-perjodu ta’ sitt xhur. L-arranġament preferenzjali għall-prodotti li joriġinaw fil-Belarus għandu għalhekk jiġi revokat temporanjament.9. Skond il-proċedura stabbilita fl-Artikolu 20(4) u (5) tar-Regolament (KE) Nru 980/2005, il-Kunsill għandu jiddeċiedi fi żmien xhar b’maġġoranza kkwalifikata dwar il-proposta mill-Kummissjoni. Jekk il-Kunsill jiddeċiedi favur ir-revoka temporanja, ir-Regolament għandu jidħol fis-seħħ sitt xhur wara li tittieħed id-deċiżjoni, sakemm ma tinbidilx il-qagħda qabel.10. Il-qagħda għandha tinżamm taħt sorveljanza, sabiex jista’ jseħħ it-twaqqif mill-ġdid ta’ l-arranġament preferenzjali għall-prodotti li joriġinaw fil-Belarus.2006/0149 (ACC)Proposta għalREGOLAMENT TAL-KUNSILLli temporanjament jirrevoka l-aċċess għall-preferenzi tariffarji ġeneralizzati lir-Repubblika tal-BelarusIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,Wara li kkunsidra l-proposta mill-Kummissjoni,Wara li kkunsidra r-Regolament tal-Kunsill (KE) Nru 980/2005 tas-27 ta' Ġunju 2005 li japplika skema ta’ preferenzi tariffarji ġeneralizzati[1], u b'mod partikolari l-Artikolu 20(4) tiegħu,Billi:(1) Skond ir-Regolament tal-Kunsill (KE) Nru 980/2005 ir-Repubblika tal-Belarus (minn hawn 'il quddiem 'il-Belarus') huwa pajjiż benefiċjarju ta’ l-iskema tal-Komunità ta' preferenzi tariffarji ġeneralizzati.(2) Fid-29 ta’ Jannar 2003, il-Konfederazzjoni Internazzjonali tat-Trade Unions (ICFTU), il-Konfederazzjoni Ewropea tat-Trade Unions (ETUC) u l-Konfederazzjoni Dinjija tax-Xogħol (WCL) għamlu talba konġunta, lill-Kummissjoni, għal investigazzjoni li għandha sseħħ skond l-Artikolu 27 tar-Regolament (KE) Nru 2501/2001 ta’ ksur allegat tal-libertà ta’ assoċjazzjoni u tad-dritt għal negozjar kollettiv fil-Belarus.(3) Il-Kummissjoni eżaminat it-talba, b’konsultazzjoni mal-Kumitat ta’ Preferenzi Ġeneralizzati, u ddeċidiet, b’Deċiżjoni tad-29 ta’ Diċembru 2003[2], li tagħti bidu għal investigazzjoni. Intalbet l-informazzjoni mill-partijiet interessati, permezz ta’ avviż ippubblikat[3].(4) L-awtoritajiet tal-Belarus kienu avżati formalment bil-ftuħ ta’ l-investigazzjoni. Huma ċaħdu li kien hemm xi ksur tal-Konvenzjoniiet ta’ l-ILO Nru 87 (li tirrigwarda l-Libertà ta’ Assoċjazzjoni u l-Ħarsien tad-Dritt ta’ Organizzazzjoni) u Nru 98 (li tirrigwarda l-Applikazzjoni tal-Prinċipji tad-Dritt ta’ Organizzazzjoni u ta’ Negozjar Kollettiv).(5) L-informazzjoni miġbura mill-Kummissjoni tul il-kors ta’ l-investigazzjoni mmexxija b’konsultazzjoni mal-Kumitat ta’ Preferenzi Ġeneralizzati iżda tikkorobora l-eżistenza ta’ ksur serju u sistematiku tal-libertà ta’ assoċjazzjoni u d-dritt ta' negozjar kollettiv skond il-Konvenzjonijiet ta’ l-ILO Nru 87 u 98. Għalhekk, il-Kummissjoni qieset li r-revoka temporanja ta’ l-arranġament preferenzjali kienet ġustifikata. Fis-17 ta’ Awwissu 2005, il-Kummissjoni ddeċidiet li tissorvelja u tivvaluta l-qagħda tad-drittijiet tax-xogħol fil-Belarus[4]. It-tħabbir tal-bidu tal-perjodu ta’ sitt xhur għal din is-sorveljanza u l-valutazzjoni [5]kien fih stqarrija dwar il-ħsieb tal-Kummissjoni li tibgħat proposta lill-Kunsill għar-revoka temporanja tal-preferenzi kummerċjali, sakemm, qabel tmiem dan il-perjodu, il-Belarus ma jkunx ta impenn li jwettaq il-miżuri meħtieġa biex jikkonforma mal-prinċipji msemmija fl-Istqarrija ta’ l-ILO ta’ l-1998 dwar il-Prinċipji u d-Drittijiet Fundamentali fuq ix-Xogħol, kif jinsab fit-tnax-il rakkomandazzjoni tar-rapport tal-Kummissjoni ta’ Inkjesta ta’ Lulju 2004. L-awtoritajiet tal-Belarus kienu avżati uffiċjalment bid-deċiżjoni u bit-tħabbira.(6) Fi tmiem il-perjodu ta’ sitt xhur ta’ sorveljanza u valutazzjoni, il-Belarus ma tax l-impenn meħtieġ.(7) Fid-dawl ta’ dan ta’ hawn fuq u esklużivament fuq dan, l-arranġament preferenzjali għall-prodotti li joriġinaw fil-Belarus għandhom jiġu revokati temporanjament, sakemm jiġi deċiż li r-raġunijiet li jiġġustifikaw ir-revoka temporanja ma jgħoddux aktar.(8) Dan ir-Regolament għandu jidħol fis-seħħ sitt xhur wara l-adozzjoni tiegħu, sakemm ma jiġix deċiż li r-raġunijiet li jiġġustifikawh ma jgħoddux aktar,ADOTTA DAN IR-REGOLAMENT:Artikolu 1L-arranġament preferenzjali għall-prodotti li joriġinaw fil-Belarus stipulat fir-Regolament (KE) Nru 980/2005 huwa temporanjament revokat.Artikolu 2Il-Kunsill, hu u jaġixxi b’maġġoranza kkwalifikata, fuq proposta mill-Kummissjoni, għandu jistabbilixxi mill-ġdid l-arranġament preferenzjali għall-prodotti li joriġinaw fil-Belarus, jekk il-ksur tal-libertà ta’ assoċjazzjoni u d-dritt ta’ negozjar kollettiv fil-Belarus ma jkunx aktar jeżisti.Artikolu 3Dan ir-Regolament għandu jidħol fis-seħħ sitt xhur wara d-data ta’ l-adozzjoni tiegħu.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-President[…]STQARRIJA LEĠIŻLATTIVA FINANZJARJA GĦAL PROPOSTI LI JKOLLHOM IMPATT BAĠITARJU LI JKUN BISS FUQ IN-NAĦA TAD-DĦUL[pic]([1]) ĠU L 169, 30.6.2005, p. 1.([2]) ĠU L 5, 9.1.2004, p. 90.([3]) ĠU C 40, 14.2.2004, p. 4.([4]) ĠU L 213, 18.8.2005, p. 16.([5]) ĠU C 240, 30.9.2005, p. 41.